**BMW X5** on esimene luksusmaastur BMW jaoks, mida toodab Saksa autotootja BMW AG. Seda autot aga ei toodeta Münchenis Saksamaal, vaid peamiselt BMW USA tehases Lõuna-Carolina osariigis Spartanburgis. Alates teisest põlvkonnast on X5 saadaval ka seitsmekohalisena.

Esimene põlvkond (E53)
----------------------

BMW X5 esimene põlvkond E53
Esimest põlvkonda toodeti aastatel 1999–2006. Esimene mudeliuuendus ehk *facelift* tehti 2004. aastal. Saadaval olid 3-liitrine R6 diisel, 3,0-liitrine R6 bensiinimootor ning 4,4-, 4,6- ja 4,8-liitrine V8-bensiinimootor.

### Bensiinimootorid

| Mudel | Mootor | Võimsus | Tootmisaastad |
| --- | --- | --- | --- |
| 3.0i | 3,0 l R6 M54B30 | 170 kW (231 hj) | 2000–2006 |
| 4.4i | 4,4 l V8 M62TUB44 | 210 kW (286 hj) | 2000–2003 |
| 4,4 l V8 N62B44 | 235 kW (320 hj) | 2004–2006 |
| 4.6is | 4,6 l V8 M62B46 | 255 kW (347 hj) | 2001–2003 |
| 4.8is | 4,8 V8 N62B48 | 265 kW (360 hj) | 2004–2006 |

### Diiselmootorid

| Mudel | Mootor | Võimsus | Tootmisaastad |
| --- | --- | --- | --- |
| 3.0d | 3,0 l R6 M57D30 | 135 kW (184 hj) | 2000–2003 |
| 3,0 l R6 M57TUD30 | 160 kW (218 hj) | 2004–2006 |

R6 bensiini- ja diiselmootorid olid saadaval nii 6-käigulise (184 hj mootoriga 5-käigulise) manuaalkäigukastiga kui ka 5-käigulise automaatkäigukastiga. V8 mootoreid sai ainult automaatkäigukastiga.

Teine põlvkond (E70)
--------------------

BMW X5 teine põlvkond E70
Teist põlvkonda toodeti aastatel 2006 kuni 2013. Oluline uuendus oli standarvarustusse lisandunud BMW iDrive ning lisaks sai nüüd X5 osta ka 7 istmelisena. 

### Bensiinimootorid

* 3,0 R6 bensiinimootor (272 hj) BMW N52B30
* 3,0 R6 Twin turbo R6 bensiinimootor (306 hj) BMW N55B30
* 4,8 V8 bensiinimootor (350 hj) BMW N62B48
* 4,4 V8 Twin turbo bensiinimootor (407 hj) BMW N63B44
* 4,4 V8 M Twin turbo bensiinimootor (555 hj) BMW S63

### Diiselmootorid

* 3,0 R6 diiselmootor (232 hj) BMW M57TU2D30
* 3,0 R6 Turbo diiselmootor (242 hj) BMW M57TU2D30
* 3,0 R6 Twin turbo diiselmootor (265 hj) BMW M57TU2D30
* 3,0 R6 Twin turbo diiselmootor (282 hj) BMW M57TU2D30
* 3,0 R6 Twin turbo diiselmootor (302 hj) BMW M57TU2D30

Kõik mudelid on 6-käigulise ja 8-käigulise automaatkäigukastiga.

Kõige võimsam, BMW X5 M, kasutas BMW X6 M jõuallikat, milleks oli V8-turbomootor, mis arendas 563 hobujõudu. 

E70 mudeliuuendus tehti 2011. aastal ja seda nimetati LCI uuenduseks.

Kolmas põlvkond (F15, F85)
--------------------------

Kolmanda põlvkonna X5 oli tootmises 2013–2018. Sarnaselt varasemaga, olid valikus bensiini- ja diiselmootorid, millele hiljem lisandus pistikuhübriid mudelitähisega xDrive40e.

* 
* 

### X5 M

Kõige sportlikuma mudeli X5 M keretähiseks sai F85. Sellel autol oli 4,4-liitrine 423 kW (575 hj) ja 750 N⋅m V8 turbomootor, mis tegi sellest autost läbi aegade kõige võimsama nelikveolise BMW mudeli. Mootor oli varustatud *M TwinPower Turbo* ja *Valvetronic* tehnoloogiatega ning auto kiirendas 0-100 km/h 4,2 sekundiga.

Neljas põlvkond (G05)
---------------------

Neljanda põlvkonna info avalikustati 2018. aastal. Auto baseerub Cluster Architecture (CLAR) platformil, mida kasutavad ka BMW 5. seeria (G30) ja 7. seeria (G11) mudelid. 

* BMW X5 neljas põlvkondBMW X5 neljas põlvkond
* 
*

Viited
------

1. ↑  Zhang, Benjamin (6. juuni 2018). "BMW just unveiled its new high-tech X5 SUV to take on Mercedes-Benz and Lexus".
2. ↑  Sheehan, Sam (5. juuni 2018). "BMW X5 styling leaks onto internet early".